text: OL-vindere blev hyldet i Vejle
  21 september 2016 kl. 16.13
  Byen viste sin respekt til svømmeren Jeanette Ottesen og para-atleten Daniel Wagner for deres flotte OL-præstationer.
  Onsdag  eftermiddag hyldede Vejle de to OL-medaljevindere Jeanette Ottesen og atleten Daniel Wagner. Det skete på det gamle rådhus i Vejle, hvor borgmester Arne Sigtenbjerggaard førte an i hyldesten, holdt en til lykke-tale og overrakte byens gaver til de to.
  Jeanette Ottesen svømmer for Vejle-klubben Triton. Hun vandt bronze i Rio i 400 meter medley holdkamp.
  Para-atleten Daniel Wagner vendte hjem til Vejle fra de Paralympiske Lege med to medaljer. En i sølv for andenpladsen i 100 meter løb og en i bronze for tredjeplads i længdespringskonkurrencen.
  Se et klip fra byens hyldest til de to medaljevindere her:
  Det blev også til divertering med traditionelle rådhuspandekager ved dagens arrangement. Hør her byrådsmedlem Dan Arnløv fortælle, hvad der gik forud:
  
  